**Dôvodová správa**

**B. Osobitná časť**

**K čl. I**

**K bodu 1**

Predmet úpravy sa dopĺňa o ďalší druh oddelených priamych platieb vo forme redistributívnej platby.

**K bodu 2**

Ustanovuje sa, kto je oprávneným žiadateľom o redistributívnu platbu. Ustanovujú sa aj podmienky, na splnenie ktorých sa viaže poskytnutie platby.

**K bodu 3**

Vzhľadom na zrušenie ustanovenia určujúceho termín zmeny jednotnej žiadosti
v čl. 15 ods. 1 vykonávacieho nariadenia Komisie (EÚ) č. 809/2014 zo 17. júla 2014,
ktorým sa stanovujú pravidlá uplatňovania nariadenia Európskeho parlamentu a Rady (EÚ)
č. 1306/2013 v súvislosti s integrovaným administratívnym a kontrolným systémom, opatreniami na rozvoj vidieka a krížovým plnením (Ú. v. EÚ L 227, 31.7.2014) v platnom znení sa tento dopĺňa do § 13 ods. 1 nariadenia vlády Slovenskej republiky č. 342/2014 Z. z., ktorým sa ustanovujú pravidlá poskytovania podpory v poľnohospodárstve v súvislosti so schémami oddelených priamych platieb v znení neskorších predpisov. Termín sa navrhuje ustanoviť tak, aby sa umožnila čo najväčšia flexibilita v súvislosti s plánmi žiadateľov, ktoré sa týkajú využívania plochy, a zároveň tak, aby bolo možné zabezpečiť nevyhnutné administratívne aspekty a kontrolné aspekty orgánov podieľajúcich sa na administrácii jednotných žiadostí.

**K bodom 4 a 5**

Úpravy v dôsledku novelizačných bodov 1 a 2.

**K bodu 6**

Výška sumy redistributívnej platby bude uverejnená vo Vestníku Ministerstva pôdohospodárstva a rozvoja vidieka Slovenskej republiky. Týmto ustanovením sa vykonáva čl. 41 ods. 4 nariadenia Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (Ú. v. EÚ L 347, 20.12.2013) v platnom znení.

**K bodu 7**

Navrhuje sa prechodné ustanovenie k úprave účinnej od 15. apríla 2021.

**K čl. II**

Dátum nadobudnutia účinnosti je navrhnutý tak, aby adresáti právneho predpisu mali primeraný čas na oboznámenie sa s novou právnou úpravou. S ohľadom na predpokladanú dĺžku trvania legislatívneho procesu nie je možné predpokladať zachovanie 15 dňovej legisvakačnej doby v súlade s § 19 ods. 5 zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov.